Aitoitalialaiseen tonnikalatahnaan lisätään voita. Meillä perinteiseen tonnikalatahnaan tulee tonnikalaa öljyssä, tuorejuustoa ja ranskankermaa. Noistakin aineksista kertyy runsaasti kaloreita. KUNTOPLUSsan ohjeessa on jogurttia ja tonnikalan lisäksi tahnaan tulee paprikaa, punasipulia ja tilliä. Samalla kalorimäärä jää kolmasosaan tahnasta, jossa on voita ja puolittuu tavallisestakin.